ཆུའི་འགྲམ་དུ་སླེབས་དུས་སྔར་ནས་ཨ་སྟོན་ལགས་རང་ཉིད་ཀྱིས་གྲ་སྒྲིག་བྱས་ཏེ་རྡོ་དཀར་གོང་ཞིག་ཆུའི་ནང་བླུགས་ཏེ་བཞག་ཡོད་པ་དེ་རོག་ཚོ་སྡེ་བར་བསྟན་ནས་མ་གིར་འདུགམ་གིར་འདུག་ཅེས་ཟེར།རོང་ཚོ་སྡེ་བས་དཀར་གོང་དེ་མཐོང་བ་དང་ནོར་བུ་ངོ་མ་འདུག་བསམས་ཏེ་ད་བྱས་ན་ཁྱོད་ཀྱིས་མ་གིའི་ནོར་བུ་དེ་ལོན་ཤོག་ཟེར་བས།ཨ་སྟོན་ལགས་ཀྱིས་བདག་གིས་ལེན་ན་ཐུབ་ཀྱི་མི་འདུགསྐུ་ངོ་རང་སྐུ་བྱད་ལེགས་ཤིང་ན་བཟའ་གཙང་བས་ཁྱེད་རང་གིས་ལེན་ན་ཐེབས་ཀྱི་རེད་ཟེར།དེ་ཐོས་པ་དང་རོང་ཚོ་སྡེ་བར་འདོད་རྔམ་རབ་ཏུ་བསྐྱེད་དེ་འོ་ན་ཁྱོད་ཀྱིས་ངའི་གོས་རྣམས་གྱོན་ལ་ནོར་བུ་ལོངས་ཤོག་ཟེར་གྱིན་རང་གི་གོས་རྣམས་ཕུད་དེ་ཨ་སྟོན་ལགས་ལ་སྤྲད།ཨ་སྟོན་ལགས་ཀྱིས་རོང་ཚོ་སྡེ་བའི་གོས་རྣམས་གྱོན་ཞིང་ཆུའི་གཏིང་ནས་དཀར་རྡོ་བླངས་ཏེ་རོང་ཚོ་སྡེ་བའི་ཕྱོགས་སུ་གཡུགས་ནས་ནོར་བུ་འདི་ན་ཞེས་སྐད་རྒྱབ་པ་དང་།རང་ཉིད་ཆུའི་ཕར་ངོས་སུ་བསྐྱོད།རོང་ཚོ་སྡེ་བས་དཀར་གོང་དེར་བལྟ་བཞིན་འདི་ནོར་བུ་རེད་མི་འདུགའདི་དཀར་རྡོ་རེད་འདུག་ཅེས་ཟེར་བར།ཆུའི་ཕར་ངོས་སུ་སླེབས་པའི་ཨ་སྟོན་ལགས་ཀྱིས་རང་གིས་གྱོན་པའི་གོས་རྣམས་འཕྱར་ཙམ་བྱས་ཏེ་འདི་བསླུ་རྡོ་རེད་ཅེས་དང་རོང་ཚོ་སྡེ་བར་མཛུབ་མོ་བཙུགས་ཏེ་དེ་ཁྲ་རིལ་རེད་ཟེར་གྱིན་ཐག་རིང་དུ་ཕྱིན་སོང་ངོ།